RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 01.10.2022, ora 08:00 – 02.10.2022, ora 08:00

1. *SITUAŢIA HIDROMETEOROLOGICĂ*

1. Situaţia şi prognoza hidrologică pe râurile interioare şi Dunăre din 02.10.2022, ora 07:00

Institutul Naţional de Hidrologie şi Gospodărire a Apelor (I.N.H.G.A.) a emis în data de 01.10.2022, la ora 11:30, Atenţionarea Hidrologică nr. 74, valabilă în intervalul *01.10.2022 ora 18:00 – 02.10.2022 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Tisa – sector aferent S.H. Valea Vişeului, Vişeu, Iza, Tur, Someş, Crişul Repede, Crişul Negru, Crişul Alb, Mureş, Bega, Timiş, Caraş, Nera, Bistriţa (afluent al râului Siret),* cu posibile depăşiri ale COTELOR DE ATENŢIE, astfel:

- COD GALBEN: ,, *În intervalul 01.10.2022 ora 18:00 – 02.10.2022 ora 12:00 pe râurile din bazinele hidrografice: Tisa – sector aferent S.H. Valea Vişeului, Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior (judeţul Maramureş), Tur – bazin superior şi afluenţi bazin mijlociu şi inferior (judeţul Satu Mare), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someşul Mic – bazin superior şi afluenţi bazin mijlociu şi inferior (judeţele: Bihor şi Cluj), Someş – afluenţii mici aferenţi sectorului aval S.H. Dej (judeţele: Cluj, Sălaj, Maramureş şi Satu Mare), Crişul Repede – bazin superior şi afluenţi bazin mijlociu şi inferior (judeţele: Cluj şi Bihor), Crişul Negru – bazin superior şi afluenţi bazin mijlociu şi inferior (judeţele: Bihor şi Arad), Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ (judeţele: Hunedoara şi Arad), Arieş – bazin superior şi afluenţi bazin mijlociu şi inferior (judeţele: Alba şi Cluj), Mureş – afluenţii aferenţi sectorului aval confluenţă cu râul Târnava (judeţele: Alba, Sibiu, Hunedoara şi Arad), Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ (judeţul Timiş), Timiş – bazin amonte S.H. Sadova şi afluenţii aferenţi sectorului aval S.H. Sadova – amonte S.H. Lugoj (judeţele: Caraş Severin şi Timiş), Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior (judeţul Caraş Severin), Bistriţa – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui (judeţele: Suceava, Neamţ şi Harghita).”*

Această Atenţionare Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HARGHITA, HUNEDOARA, MARAMUREŞ, NEAMȚ, SĂLAJ, SATU MARE, SIBIU, SUCEAVA şi TIMIŞ (15 prefecturi) - COD GALBEN.*

RÂURI

Debitele au fost în creștere datorită precipitațiilor prognozate și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crişuri, Mureș, Bega, Timiș, Bârzava, Moravița, Caraș, Nera, Cerna, bazinul superior al Jiului, bazinul superior și mijlociu al Oltului și pe râurile din Dobrogea.

Pe râurile din bazinele hidrografice: Vedea, Argeș, Ialomița, Buzău, Siret, Bârlad, Prut, bazinul mijlociu și inferior al Jiului, bazinul inferior al Oltului debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-90% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Someș, Crasna, Barcău, Crișuri, Mureș, Bega, Timiș, Bârzava, Moravița, Caraş, Nera, Jiu, bazinul superior și inferior al Oltului, bazinul mijlociu și inferior al Argeșului, cursurile superioare ale Sucevei, Moldovei și Trotuşului, pe cursul superior și mijlociu al Bistriței, pe unii afluenți din bazinele superioare ale Argeșului și Ialomiței și mai mici (sub 30% din mediile multianuale lunare) pe râurile din bazinele hidrografice: Tazlău, Rm. Sărat, Bârlad şi Jijia.

În interval s-a depașit COTA DE ATENȚIE pe râuri la stațiile hidrometrice: Groșilor – s.h. Archiș (150+12) – jud. AR și Gladna – s.h. Fîrdea (110+12) – jud. TM.

Se situeaza peste COTA DE ATENȚIE râul Arieș la stația hidrometrică Scărișoara (120+0) - jud. AB.

În interval au fost emise două Avertizări Hidrologice pentru fenomene imediate.

Este în vigoare Atenționarea Hidrologică nr 74 din 01.10.2022 începând cu ora 18:00.

Debitele vor fi în creștere datorită precipitațiilor prognozate și propagării pe râurile din bazinele hidrografice: Vișeu, Iza, Tur, Someș, Crasna, Barcău, Bârzava, Moravița, Caraș, Nera, Cerna, bazinele superioare și mijlocii ale râurilor: Crişuri, Mureș, Bega, Timiș, bazinele superioare ale Jiului și Oltului.

Pe râurile din bazinele hidrografice: Vedea, Argeș, Ialomița, Buzău, Siret, Bârlad, Prut, bazinele mijlocii și inferioare ale Jiului și Oltului şi pe râurile din Dobrogea, debitele vor fi relativ staționare, iar în bazinele inferioare ale Crișurilor, Mureșului, Begăi și Timișului debitele vor fi în ușoară scădere.

Sunt posibile creşteri de niveluri şi debite pe unele răuri din zona de deal şi munte, cu probabilitate mai mare în nordul și centrul țării, ca urmare a precipitațiilor prognozate, sub formă de aversă, izolat mai însemnate cantitativ şi propagării.

Se menține în vigoare Atenționarea Hidrologică nr 74 din 01.10.2022 până la ora 12:00.

DUNĂRE

Debitul la intrarea în țară (secțiunea Baziaș) în intervalul 01.10.2022 – 02.10.2022 a fost în scădere, având valoarea de 3700 m3/s, sub media multianuală a lunii octombrie (3850 m3/s).

În aval de Porțile de Fier debitele au în scădere pe sectorul Gruia – Zimnicea, staționare la Giurgiu şi în creştere pe sectorul Oltenița – Tulcea.

Debitul la intrarea în țară (secțiunea Baziaș) va fi staționar (3700 m3/s).

În aval de Porțile de Fier debitele vor fi în scădere pe sectorul Gruia – Oltenița şi în creştere pe sectorul Călărași – Tulcea.

2. Situaţia meteorologică în intervalul 01.10.2022, ora 09:00 –02.10.2022, ora 06:00

Administraţia Naţională de Meteorologie (A.N.M.) a emis în data de 01.10.2022, la ora 10:00, Atenţionarea Meteorologică nr. 123, conform căreia:

- MESAJ 1, COD GALBEN: ,, *În intervalul 1 octombrie, ora 17:00 – 2 octombrie, ora 06:00, în Banat, Crișana, Maramureș, local în Transilvania și la munte vor fi perioade cu averse torențiale, descărcări electrice, intensificări ale vântului și izolat grindină și vijelii. În intervale scurte de timp sau prin acumulare, cantitățile de apă vor depăși 25...30 l/mp și izolat 40...50 l/mp. Notă: manifestări de instabilitate atmosferică vor fi noaptea pe arii restrânse și în centrul, sudul și sud-estul țării.”*

- MESAJ 2, COD GALBEN: ,, *Începând din a doua parte a nopții de sâmbătă spre duminică, în Carpații Meridionali și de Curbură, în sudul Banatului, în Oltenia și în sud-vestul Munteniei vântul va avea intensificări cu viteze în general de 55...75 km/h, iar pe creste rafalele vor depăși 80...100 km/h. Notă: intensificări ale vântului vor fi pentru intervale scurte de timp local și în est, sud-est și centru.”*

Această Atenţionare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HUNEDOARA, MARAMUREŞ, MEHEDINŢI, SĂLAJ, SATU MARE, SIBIU, SUCEAVA, TIMIŞ şi VÂLCEA (16 prefecturi) – COD GALBEN (MESAJ 1);*

- către prefecturile județelor: *ALBA, ARGEŞ, BRAȘOV, BUZĂU, CARAŞ-SEVERIN, COVASNA, DÂMBOVIŢA, DOLJ, GORJ, HUNEDOARA, MEHEDINŢI, OLT, PRAHOVA, SIBIU, TELEORMAN, VÂLCEA şi VRANCEA (17 prefecturi) – COD GALBEN (MESAJ 2).*

ÎN ŢARĂ

Vremea a fost caldă pentru începutul lunii octombrie în toate regiunile, chiar deosebit de caldă în cele estice și sud-estice unde valorile termice maxime au fost cu 8 până la 12 grade mai ridicate decât cele normale la această dată. Înnorările s-au accentuat și s-au extins treptat în toată țara, iar în a doua parte a zilei și noaptea s-au semnalat averse și descărcări electrice în Banat, Crișana, Maramureș, Transilvania și local în celelalte regiuni. Ploile au avut și caracter torențial, iar în regiunile vestice cantitățile de apă au depășit local 15...25 l/mp și izolat 40 l/mp. Vântul a suflat slab şi moderat, cu intensificări pe crestele montane, cu rafale de până la 80...100 km/h, mai ales în a doua parte a nopții, dar pe alocuri și în special asociat averselor și în rest, cu viteze de până la 60...80 km/h. Temperaturile maxime s-au încadrat între 20 de grade la Ocna Şugatag și 33 de grade la Slobozia, Călărași, Feteşti, Cernavodă și Medgidia. La ora 06 se înregistrau valori termice cuprinse între 9 grade la Dumbrăvița de Codru și 21 de grade la Adjud. S-a semnalat ceață, la începutul intervalului, izolat în centru şi în sud-vest.

*Observaţie: de ieri dimineață de la ora 6 au fost în vigoare 4 mesaje de atenționare cod galben, 1 emisă de către SRPV Sibiu, 1 emisă de către SRPV Cluj, 1 emisă de către SRPV Craiova și 1 emisă de către SRPV Constanța.*

LA BUCUREŞTI

Vremea a fost deosebit de caldă pentru începutul lunii octombrie. Cerul a fost variabil, cu înnorări noaptea când temporar s-au semnalat averse și descărcări electrice. Vântul a suflat slab și moderat. Temperatura maximă a fost de 29 de grade la Afumaţi şi Băneasa şi 30 de grade la Filaret (valori cu 7...8 grade mai ridicate decât media multianuală specifică datei). La ora 06 se înregistrau 17 grade la Filaret și 18 grade la Afumați și Băneasa.

3. Prognoza meteorologică în intervalul 02.10.2022, ora 09:00 –03.10.2022, ora 09:00

ÎN ŢARĂ

Valorile termice vor fi în scădere față de intervalul anterior și se vor situa în jurul mediilor multianuale, exceptând regiunile sudice și sud-estice, unde vremea va fi mai caldă decât în mod normal la începutul lunii octombrie. Temporar cerul va avea înnorări și local vor fi averse și posibil descărcări electrice în regiunile vestice, nordice, estice, sud-estice, precum și în centru și la munte. Izolat cantitățile de apă vor fi însemnate. Vântul va sufla moderat, tempoar și pe arii relativ extinse cu intensificări mai ales ziua, iar vitezele cele mai mari vor fi în Carpații Meridionali și de Curbură, în sudul Banatului, în Oltenia și în sud-vestul Munteniei unde se vor atinge în general 55...75 km/h, iar pe crestele montane peste 80...100 km/h. Temperaturile maxime vor fi cuprinse între 14 grade în Maramureș și estul Transilvaniei și 27 de grade în Muntenia, iar cele minime între 5 și 13 grade, cu cele mai ridicate valori pe litoral. Izolat se va forma ceaţă.

LA BUCUREŞTI

Vremea se va răci, dar valorile termice vor fi peste cele specifice perioadei. Cerul va fi variabil. Vântul va sufla moderat, cu intensificări ziua, când la rafală va atinge viteze de până la 45...50 km/h. Temperatura maximă va fi de 25...27 de grade, iar cea minimă de 10...11 grade, mai scăzută în zona preorășenească spre 8 grade.

1. *CALITATEA APELOR*

1. Pe fluviul Dunărea

Nu au fost semnalate evenimente deosebite.

2. Pe râurile interioare

Nu au fost semnalate evenimente deosebite.

3. Pe Marea Neagră

Nu au fost semnalate evenimente deosebite.

1. *ALIMENTĂRI CU APĂ*

*Administraţia Bazinală de Apă Prut Bârlad*

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă pentru piscicultură prin reducerea debitului la sursa r. Ezareni - ac. Ezareni, corespunzător treptei III, începând cu data de 01.09.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

1. *CALITATEA MEDIULUI*
2. În domeniul aerului

Nu au fost semnalate evenimente deosebite.

1. În domeniul solului şi vegetaţiei

Nu au fost semnalate evenimente deosebite.

1. În domeniul supravegherii radioactivităţii mediului

Nu au fost semnalate evenimente deosebite.

1. În municipiul Bucureşti

Nu au fost semnalate evenimente deosebite.

1. *ALTE EVENIMENTE*

*Administrația Națională Apele Române* informează că în data de 01.10.2022, în jurul orei 16:00, la barajul lacului de acumulare Tău Mare de pe pârâul Roșia, afluent de dreapta al râului Abrud, din zona localității Roșia Montană, județul Alba, reprezentanți ai primăriei Roșia Montană au observat o surpare a coronamentului, sub formă de pâlnie care la suprafață măsoară 60 cm, cu o adâncime de 1,5 m unde fisura măsoară aproximativ 1,5 m în diametru (barajul este construit din piatră și pământ, are o lungime a coronamentului de 160 m și o lățime între 3-5 m). Surparea a apărut deasupra tunelului care asigură accesul spre golirea de fund a barajului. Primarul comunei Roșia Montană a anunțat evenimentul prin SNUAU 112 la ora 19:09.

În acest context, există riscul fisurării barajului. Menționăm faptul că în acest moment din lacul de acumulare nu se scurge apă în mod necontrolat (lacul are o suprafață de 4 ha și o adâncime maximă de 18 m).

Direcția Comunicare